č. spisu. SKR-OLP-2022/000862-006

VÝZVA NA PREDLOŽENIE PONUKY

(Zadanie zákazky s nízkou hodnotou
podľa ustanovenia §117 zákona č. 343/2015 Z.z
 o verejnom obstarávaní
 a o zmene a doplnení niektorých zákonov
 v znení neskorších predpisov)

# Názov, adresa a kontaktné miesto verejného obstarávateľa

**Názov:** Ministerstvo vnútra Slovenskej republiky

**Adresa:** Pribinova 2, 812 72 Bratislava

**Krajina:** Slovenská republika

**Internetová adresa organizácie (URL):** <http://www.minv.sk/>

**Kontaktná osoba:** Ing. Branislav Nagy

**Telefón:** +421 (2) 4859 3301, mobil: +421 (915) 302 068

**E-mail:** branislav.nagy2@minv.sk

# Opis

**Názov zákazky:**

Zabezpečenie nákupu meradiel externého dávkového príkonu s príslušenstvom.

Požadovaný počet: 3ks

**Druh zákazky:**

Tovar

**Spoločný slovník obstarávania (CPV):**

### 38940000-6- Prístroj na vyhodnotenie jadrového žiarenia

### 60000000-8 – dopravné služby (bez prepravy odpadu)

**Rozdelenie predmetu zákazky na časti:**

Požaduje sa predloženie ponuky na celý predmet zákazky, predmet zákazky nie je rozdelený na časti.

**Hlavné miesto dodania tovaru:**

Ministerstvo vnútra SR

Sekcia krízového riadenia

Drieňová 22

826 86 Bratislava

Slovenská republika

**Termín splnenia zákazky:**

do 20.07.2022

**Opis predmetu zákazky:**

Technická špecifikácia tvorí prílohu č.1

# Predpokladaná hodnota zákazky

Predpokladaná hodnota zákazky (ďalej len PHZ) je maximálne 17.769 EUR bez DPH, za celý predmet zákazky.

PHZ zahŕňa všetky náklady dodávateľa spojené s dodaním tovaru obstarávateľovi (vrátane doručenia na miesto určenia).

Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (eur).

# Administratívne informácie

**Komunikácia:**

Oznámenie, odovzdávanie podkladov a dorozumievanie medzi verejným obstarávateľom a záujemcami/uchádzačmi bude uskutočňovaná výlučne prostriedkami elektronickej komunikácie – emailom.

**Lehota na predkladanie ponúk:**

**Dátum:** 20.05.2022

**Čas:** 10:00 hod.

**Spôsob predkladania ponúk:**

Formou elektronickej komunikácie na email: branislav.nagy2@minv.sk.

Ponuky predložené po uplynutí lehoty nebudú akceptované.

# Podmienky účasti

1. Doklad o oprávnení poskytovať tovary a služby (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky, **uchádzač nepredkladá**, nakoľko verejný obstarávateľ má prístup k informačným systémom verejnej správy.
2. Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe tejto výzvy) a vyhlásenie, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu

V prípade nedodržania podmienok bude ponuka okamžite vylúčená.

# Kritériá vyhodnotenia ponúk

Kritérium na vyhodnotenie ponúk je najnižšia cena bez DPH za predmet zákazky. (príloha č.2)

Uchádzač, ktorý nie je platcom DPH, uvedie túto skutočnosť v ponuke.

# Podmienky týkajúce sa zmluvy

Výsledkom verejného obstarávania bude objednávka/y na dodanie predpokladaného požadovaného množstva predmetu zákazky.

Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

# DOPLŇUJÚCE INFORMÁCIE:

Zákazka sa týka projektu financovaného z fondov Európskej únie: **nie**

Dôvody na zrušenie použitého postupu zadávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka;
* ani jeden uchádzač nesplní podmienky účasti;
* ani jedna z predložených ponúk nebude zodpovedať určeným požiadavkám vo výzve na predkladanie ponúk.
* na základe písomne vystavenej objednávky bude vystavená faktúra
* prílohou faktúry musí byť dodací list potvrdený oprávneným zástupcom kupujúceho.

V Bratislave, dňa 09.05.2022

Dátum odoslania výzvy:

.................................

 ......................................................................

S pozdravom Generálny riaditeľ

 sekcie krízového riadenia MV SR

 plk. Ing. Marián Dritomský

 v zastúpení

 plk. Ing. Peter Ivan, PhD. v.r.

 vymenovaný na zastupovanie

 generálneho riaditeľa sekcie krízového riadenia MV SR

Príloha:

1 x Technická špecifikácia - Príloha č. 1 k SKR-OLP-2022/000862-006

1 x Záväzná ponuka - Príloha č. 2 k SKR-OLP-2022/000862-006